
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 102
din 29 mai 2014
privind aprobarea deplasării a doi consilieri locali municipali
în oraşul Sozopol - Bulgaria pentru reprezentarea Municipiului Sighişoara la 
Festivalul Internaţional de Francofonie „Soleil”
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 11.053/III/16.05.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighişoara nr. 152/26.09.2013 privind aprobarea cooperării dintre municipiul Sighişoara din România şi oraşul Sozopol din Bulgaria;

Văzând invitaţia adresată Primarului Municipiului Sighişoara de către doamna Alexandrina Isaylova, director al Festivalului Internaţional de Francofonie „Soleil”, înregistrată la Municipiul Sighişoara cu nr. 4.375/25.02.2014, de a participa la cea de-a IV-a ediţie a Festivalului Internaţional de Francofonie „Soleil”, care va avea loc în perioada 03 - 08 iunie 2014, în Sozopol – Bulgaria;

Ţinând cont de prevederile Hotărârii Guvernului nr. 518/1995 privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, cu modificările şi completările ulterioare;

Având în vedere Raportul de specialitate nr. 11.054/III/16.05.2014 al Serviciului Relaţii Publice, cu propunerea deplasării a doi consilieri locali municipali în oraşul Sozopol - Bulgaria, doar în perioada 05 – 09 iunie 2014, pentru reprezentarea Municipiului Sighişoara la cea de-a IV-a ediţie a Festivalului Internaţional de Francofonie „Soleil”, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „e”, (9), art. 45 (2) şi a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:
Art.1. (1) Se desemnează, din partea Consiliului Local Sighişoara, ca membrii în delegaţia pentru reprezentarea Municipiului Sighişoara la Festivalul Internaţional de Francofonie „Solei”, ce va avea loc în perioada 03 – 08 iunie 2014, în Sozopol – Bulgaria, următorii doi consilieri locali municipali: domnul Marin Iosif şi domnul Matei Ovidiu Daniel.

(2) Se aprobă deplasarea celor doi consilieri locali municipali desemnaţi la art. 1 (1) din prezenta hotărâre, în Sozopol – Bulgaria, în perioada 05 – 09 iunie 2014, pentru reprezentarea Municipiului Sighişoara la cea de-a IV-a ediţie a Festivalului Internaţional de Francofonie „Soleil”. 
Art.2. Se aprobă decontarea din bugetul local, a cheltuielilor de deplasare şi diurnă cuvenite, pe baza documentelor justificative ce vor fi prezentate la întoarcerea din deplasare.
Art.3. Consilieri locali municipali desemnaţi să efectueze deplasarea din partea Consiliului Local Sighişoara, potrivit art. 1 din prezenta hotărâre, au obligaţia, conform art. 44 din Legea nr. 393/2004 privind Statutul aleşilor locali, cu modificările şi completările ulterioare, să prezinte la prima şedinţă ordinară de consiliu local, un raport privind deplasarea efectuată, termenul maxim de depunere a acestuia fiind de 30 de zile de la data încheierii deplasării.
Art.4. Se încredinţează cu ducerea la îndeplinire a prevederilor prezentei hotărâri doamna/domnii consilieri locali municipali desemnaţi să efectueze deplasarea, Serviciul Relaţii Publice şi Direcţia Economică.
Art.5. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

     Fintoc Marieta Maria  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Economică;
  1 ex. Serviciul Relaţii Publice;
  1 ex. Domnul Iosif Marin – consilier local 
  1 ex. Domnul Matei Ovidiu Daniel – conasilier local
10 ex. 
C.B./G.V.
